ભિલોડા, ૨૪ નવેમ્બર ૨૦૧૦ માં ૭ કરોડના ખર્ચે મોડાસા બસ સ્ટેન્ડ પાછળ મામલતદાર કચેરીનું અદ્યતન બિલ્ડિંગનું નિર્માણ કરવામાં આવ્યું હતું માર્ગ અને મકાન વિભાગના મંત્રી આનંદીબેન પટેલના હસ્તે લોકાર્પણ કરવામાં આવ્યું હતું નવરચિત અરવલ્લી જીલ્લા કલેક્ટર કચેરી માટે પણ આજ બિલ્ડિંગમાં જગ્યા ફાળવવામાં આવી હતી આ અદ્યતન બિલ્ડિંગમાં કાર્યરત જીલ્લા કલેકટર કચેરી અને મામલતદાર કચેરી શામળાજી રોડ પર આવેલા નવીન જીલ્લા સેવાસદન કચેરીમાં ખસેડાતા બિલ્ડીંગ ખાલી પડતા આ બિલ્ડીંગ મોડાસા નગરપાલિકા કચેરીને માંગ ઉઠી હતી મોડાસા નગરપાલિકા પ્રમુખ સુભાષ શાહ અને ચીફ ઓફિસર પ્રણવ પારેખે રાજ્ય સરકારમાં યોગ્ય રજુઆત કરતા જવાબદાર તંત્રએ અદ્યતન બિલ્ડીંગ નગરપાલિકાને સુપ્રત કરતા નગરપાલિકા તંત્ર દ્વારા લોકાર્પણ અને ગૃહ પ્રવેશ વિધિ યોજાઈ હતી આ પ્રસંગે જીલ્લા કલેકટર એમ. નાગરાજન વિશેષ ઉપસ્થિત રહ્યા હતા.